CELEX: 62018TN0667
Language: lv
Date: 2018-11-09 00:00:00
Title: Lieta T-667/18: Prasība, kas celta 2018. gada 9. novembrī – Pinto Teixeira/EĀDD

14.1.2019   
            
            
               LV
            
            
               Eiropas Savienības Oficiālais Vēstnesis
            
            
               C 16/58
            
         
      Prasība, kas celta 2018. gada 9. novembrī – Pinto Teixeira/EĀDD
      (Lieta T-667/18)
      (2019/C 16/69)
      Tiesvedības valoda – franču
      
         Lietas dalībnieki
      
      
         Prasītājs: José Manuel Pinto Teixeira (Oeiras, Portugāle) (pārstāvji: S. Orlandi un T. Martin, advokāti)
      
         Atbildētājs: Eiropas Ārējās darbības dienests
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt 2018. gada 21. februāra lēmumu, ar kuru iecēlējinstitūcija atteicās atļaut viņam veikt ārēju darbību atbilstoši Civildienesta noteikumu 16. pantam;
               
            
                  —
               
               
                  piespriest EĀDD atlīdzināt tiesāšanās izdevumus, kā arī samaksāt 10 000 euro par nodarīto morālo kaitējumu.
               
            
         Pamati un galvenie argumenti
      
      Prasības pamatošanai prasītājs izvirza divus pamatus.
      
                  1.
               
               
                  Pirmais pamats attiecas uz Eiropas Savienības Civildienesta noteikumu 16. panta pārkāpumu, jo apstrīdētais lēmums esot pieņemts pēc 30 darba dienu termiņa no prasītāja paziņojuma par nodomu veikt profesionālu darbību pēc dienesta beigām saņemšanas.
               
            
                  2.
               
               
                  Otrais pamats attiecas uz acīmredzamām kļūdām vērtējumā, kuru dēļ apstrīdētais lēmums esot prettiesisks, jo plānotā darbība acīmredzami nebija saistīta nedz ar pēdējo trīs dienesta gadu laikā veiktajiem amata pienākumiem, nedz arī nesaderīga ar EĀDD interesēm.